
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.165/2008 privind transmiterea unui imobil din domeniul public al statului şi din administrarea Ministerului Mediului şi Dezvoltării Durabile - Administraţia Naţională "Apele Române" în domeniul public al comunei Negrileşti şi în administrarea Consiliului Local al Comunei Negrileşti, judeţul Galaţi, trimis comisiei pentru examinare pe fond, cu adresa nr. PL.x 99 din 16 februarie 2009.

R A P O R T      
asupra proiectului de Lege pentru aprobarea Ordonanţei de urgenţă a Guvernului nr.165/2008 privind transmiterea unui imobil din domeniul public al statului şi din administrarea Ministerului Mediului şi Dezvoltării Durabile - Administraţia Naţională "Apele Române" în domeniul public al comunei Negrileşti şi în administrarea Consiliului Local al Comunei Negrileşti, judeţul Galaţi

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 99 din 16 februarie 2009, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.165/2008 privind transmiterea unui imobil din domeniul public al statului şi din administrarea Ministerului Mediului şi Dezvoltării Durabile - Administraţia Naţională "Apele Române" în domeniul public al comunei Negrileşti şi în administrarea Consiliului Local al Comunei Negrileşti, judeţul Galaţi.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1460/20.11.2008)
· avizul favorabil al Comisiei juridice, de disciplină şi imunităţi (nr.PLx99/25.02.2009)


Proiectul de lege are ca obiect de reglementare transmiterea unui imobil din domeniul public al statului şi din administrarea Ministerului Mediului şi Dezvoltării Durabile – Administraţia Naţională „Apele Române” în domeniul public al comunei Negrileşti şi în administrarea Consiliului local al comunei Negrileşti, judeţul Galaţi, pentru amenajarea postului de poliţie, precum şi pentru amenajarea locuinţelor de serviciu personalului acestuia.
Comisia propune Plenului Camerei Deputaţilor aprobarea proiectului de lege în forma prezentată de Senat. 

Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată.
La dezbaterile care au avut loc în şedinţa comisiei din 11 martie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat:

· Dan Bădulescu – secretar de stat, Ministerul Mediului;

· Silviu Megan – consilier, Ministerul Mediului;

· Adrian Chesaru – consilier, Ministerul Mediului;

· Roxana Ionescu – consilier,  Ministerul Mediului.
La lucrările comisiei au fost prezenţi 28 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 11 februarie 2009.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

